Pracovný list k časti ostro sledovaný tábor:

PRAMEŇ Č. 1: 

Zdroj: Yad Vashem. Digital Collection 

PRAMEŇ Č. 2: 

Zdroj: Yad Vashem. Digital Collection 
PRAMEŇ Č. 3: 

Definitívne rozriešenie židovského problému

Sťahujeme Židov zo Slovenska

Židovský živel navždy vyradený zo slovenského národa - Návšteva v sústreďovanom stredisku pre Židov

...

Život v židovskom tábore 
Novinárska zvedavosť priviedla nás
do jedného z týchto sústreďovacích 
stredísk. Leží za istým slovenským
okresným mestom, ďaleko  od mestského ruchu, nenápadne ukryté. Len dvaja ozbrojení gardisti, vo dne v
noci obchádzajúci tábor, prezradzujú,
že sa tu robí niečo neobyčajného.
Mnoho ľudí však denne prejde tadeto
a mnohí z nich si toho ani nevšimnú.
Tábor je ohradený obyčajným
dreveným plotom, ktorý na niektorých
miestach nie je dokonca ani zakončený
ostnatým drôtom a ráz stavieb a
ubikácií prezradzuje, že nebol
postavený pôvodne pre tento účel. Už
je tomu síce dávno, ale kedysi v tých
istých ubikáciách trávili mnohí
slovenskí chlapci svoje veselé vojenské
roky... Stavby však dlhší čas neboli
používané a predtým, než prišli sem
noví hostia, adaptovali sa primerane
pre tento cieľ.

Vstup do tábora
Keďže prichádzame v spoločnosti
mladého, energického veliteľa tábora,
poručíka slovenskej brannej moci,
odpadajú nám mnohé nepríjemnosti,
ktorým sú vystavené osoby, ktoré bez
povolenia a v mnohých prípadoch aj s
povolením pokúšajú sa dostať sa cez
ozbrojenú stráž tábora.
Nijaký papier, nijaké pečiatky ani
vizitky nemôžu týchto strážcov s
nasadenými bodákmi pohnúť k tomu,
aby bez súhlasu veliteľa tábora
niekoho vpustili do vnútra.
Ak niekto naozaj v súrnej a dôležitej
veci žiada si vstup k veliteľovi tábora,
musí ohlásiť meno a vec, ktorú si želá
vybaviť a dočkať pri vrátach, kým
privolaná spojka nevráti sa s odkazom
od veliteľa. To je aj jedine možné, lebo
ináč by čochvíľa pred táborom stálo
viac ľudí, než ich je sústredených za
plotom.
Stráž sa hlási veliteľovi vojenským
spôsobom, na čo tento dáva rozkaz,
aby nikoho do tábora nevpúšťali.
Disciplína, ktorá v tábore vládne a
autorita veliteľa sú zárukou, že rozkaz
sa dodrží za každú cenu. Veliteľ tábora
odprevádza nás do svojej kancelárie.
Predstavuje svojho stáleho zástupcu,
energického a nekompromisného
gardistu, ktorý v neprítomnosti
veliteľa tábora vedie všetky potrebné
organizačné a bežné práce. Odovzdá
nás ihneď do jeho opatery a spolu s
ním vydáme sa na prehliadku tábora.

Gardista, roč. IV., č. 122, 31. 5. 1942, s. 5-6. 

Na základe práce s historickými prameňmi vyhľadajte a doplňte odpovede na 
nasledovné otázky: 

1. Porovnajte opis tábora podľa autora propagandistického článku a skutočného 
stavu podľa obrazových prameňov. 
....................................................................................................................................................... 
....................................................................................................................................................... 

2. Aké vlastnosti pripisuje gardistom autor článku? Je možné súhlasiť s jeho 
tvrdeniami? 
....................................................................................................................................................... 
....................................................................................................................................................... 

3. Vytvorte plagát, ktorým by ste poukázali na dvojitú tvár gardistov, ako i neľudské 
podmienky života v tábore. 
....................................................................................................................................................... 
....................................................................................................................................................... 

Spracovala: Miroslava Košťálová